Nikolay Markov. Nikolay Valeryevich Markov (; 1985-yil 20-aprelda tugʻilgan) – rossiyalik sobiq professional futbolchi. Himoyachi pozitsiyasida oʻynagan. Futbolchilik faoliyati. Toshkent futbol maktabi tarbiyalanuvchisi. Birinchi murabbiy Abdurashid Umaraliyev boʻlgan. U olimpiya zaxiralari maktabida tahsil olgan va uni tamomlagach, Toshkentning „Paxtakor“ klubidan taklif olgan. Nikolay 2003-yilda mahalliy „Traktor“ yoshlar jamoasida faoliyatini boshlagan. 18 yoshida Rossiya ikkinchi divizionida oʻynagan Qozonning „Rubin-2“ jamoasi bosh murabbiyidan taklif olgan. 2005-yilgi mavsumda Rubin-2 tarkibiga oʻtgan va birinchi oʻyinini 2005-yil 28-aprelda, Nijnekamskning „Nefteximik“ jamoasi bilan oʻyinda oʻtkazgan. Qozon klubida oʻynagan ikki mavsumda u 14 ta gol urgan. 2007-yilgi mavsumda Metallurg Lipetsk tarkibida oʻynagan. 2009-yil dekabr oyida Markov „Krasnodar“ klubi bilan 2 yillik shartnoma imzolagan. Nikolay Rossiya Premyer-ligasidagi debyutini 2011-yilning 14-may kuni Tom Tomsk jamoasiga qarshi oʻyinda oʻtkazgan. 2015-yilning 28-fevralida Markov Sverdlovsk viloyatining Ural klubi tarkibiga koʻchib oʻtgan. 2016-yil 23-iyunda „Kuban“ jamoasi bilan shartnoma imzolagan. 2018-yil iyun oyida klub tarqatib yuborilganidan soʻng u Krasnodar jamoasi tarkibiga qaytgan. Nikolay 2018/19 FNL chempionatida ishtirok etish uchun tashkil etilgan Krasnodar-2 jamoasining yakuniy tarkibiga kiritilgan. 2020/21-mavsumi oldidan Enisey jamoasi bilan bir yillik shartnoma imzolagan. Eslatmalar.